Մենք ապրում ենք արագ փոփոխվող աշխարհում։ Իրականությունը կերպափոխվում է տարեց տարի և ինչու չէ նաև՝ ամսե ամիս։ Հարափոփոխության այս համատարած միջավայրում փոփոխվում են նաև քաղաքական իրադրություններն ու դրանց հետ առնչվող մոտեցումները, գործիքազմերը և իհարկե պայքարի ու հռետորաբանության տարակերպերը։ Բայց ՀԱԿ-ում այդպես էլ չկարողացան հաշվի նստել իրավիճակի փոփոխության հետ։ Իրականությունը փոխվեց, բայց նրանք այդպես էլ չկարողացան հրաժարվել իրենց արդեն հնացած մոտեցումներից ու գործիքներից։ Նույնիսկ հռետորաբանությունը չփոխվեց, երբ արդեն բոլորը հոգնել էին ծեծված լոզունգներից։ Այսինքն Կոնգրեսը չկարողացավ ժամանակի հետ շարժվել համընթաց և համակարգը ենթարկել աստիճանական տրանսֆորմացիայի։ Չկարողացավ արդիականանալ ու այլանալ, թարմ դիմագծով նախապատրաստվել ու դիրքավորվել նոր իրավիճակին համապատասխան։ Այլ խոսքով ասած Հայաստանը հասավ 2018 թ․, իսկ Կոնգրեսը մնաց 2008-ի քարացած «դիմանկարների» ազդեցության ներքո։